รายงานข้อเสนอแนะผลการตรวจราชการ
ของผู้ตรวจราชการกระทรวงมหาดไทย (นายชาธิป รุจนเสรี)
รับผิดชอบเขตตรวจราชการที่ 6 กลุ่มจังหวัดภาคใต้ฝั่งอันดามัน
จังหวัดระนอง จังหวัดพังงา จังหวัดกระบี่ จังหวัดตรัง จังหวัดภูเก็ต และจังหวัดสตูล
ประจำเดือนเมษายน 2564
*****************
	ลำดับ
	ประเด็นการตรวจราชการตามนโยบายของรัฐบาลและกระทรวงมหาดไทย
	ผลการดำเนินการตามข้อเสนอแนะ

	1.
	 การตรวจติดตามโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่ “โคก หนอง นา โมเดล”
      - ขอให้จังหวัดมีการสำรวจตรวจสอบ พร้อมทั้งติดตามความคืบหน้าโครงการดังกล่าวอย่างใกล้ชิด และรายงานปัญหา อุปสรรคให้ทราบเป็นระยะ เพื่อหามาตรการแก้ไขในภาพรวมต่อไป
       - ขอให้จังหวัดได้สื่อสารสร้างความเข้าใจแนวทางดำเนินโครงการฯ เป็นการดำเนินงานร่วมกันระหว่างภาครัฐและประชาชนในการพัฒนาพื้นที่ และเน้นย้ำการดำเนินการโครงการฯ ให้โปร่งใส ตรวจสอบได้ โดยเน้นหลักธรรมาภิบาล และเตรียมความพร้อมรองรับประเด็นการตรวจสอบภายหลังการดำเนินการในโครงการฯ
	

	2.


	การตรวจติดตามการแก้ไขปัญหาผักตบชวา ภารกิจตามนโยบายรัฐบาล
      - ขอให้จังหวัดประสานความร่วมมือจากหน่วยงานที่เกี่ยวข้องในทุกด้าน ทั้งด้านบุคลากร เครื่องจักร และงบประมาณ นำมาดำเนินการแก้ไขปัญหาผักตบชวา  เพื่อให้การดำเนินการกำจัดผักตบชวาตามนโยบายรัฐบาลเป็นการดำเนินการตามแนวทางประชารัฐ และเกิดผลอย่างเป็นรูปธรรม ต่อเนื่อง และยั่งยืน
	

	3.
	ประเด็นที่เน้นย้ำ
   3.๑การตรวจติดตามโครงการ “น้อมนำแนวพระราชดำริของสมเด็จพระกนิษฐาธิราชเจ้า 
กรมสมเด็จพระเทพรัตนราชสุดาฯ สยามบรมราชกุมารี สู่แผนปฏิบัติการ 90 วัน ปลูกผักสวนครัว        เพื่อสร้างความมั่นคงทางอาหาร” รอบ 2 
          - ขอให้จังหวัดสนับสนุนและติดตามกลไกขับเคลื่อน 3 ประสาน (นักพัฒนาชุมชนท้องถิ่น,พัฒนากร และนักพัฒนาพื้นที่ต้นแบบ, นักพัฒนาภาคประชาชน) เพื่อขับเคลื่อนโครงการฯ ให้เปน็นรูปธรรม พร้อมรณรงค์สร้างกระแส   และกระตุ้นการรับรู้ และการส่งเสริมการประกวดคลิปวิดีโอรณรงค์การน้อมนำแนวพระราชดำริฯ และสนับสนุนการขับเคลื่อนโครงการฯ สู่เป้าหมาย ทุกครัวเรือนคือคลังอาหาร ทุกหมู่บ้านคือศูนย์แบ่งปัน
	

	
	     3.2   การตรวจติดตามข้อมูลและเบาะแสการกระทำผิดกฎหมายและการร้องเรียนที่เป็นเหตุที่ทำให้เกิดการแพร่ระบาดของโรคติดเชื้อไวรัสโคโรนา ๒๐๑๙
           - ขอให้จังหวัดประชุมหน่วยงานที่เกี่ยวข้อง ให้กำชับ กวดขัน สอดส่อง และเฝ้าระวังการกระทำความผิดซึ่งเป็นความผิดกฎหมาย และส่งผลกระทบเป็นเหตุที่ทำให้เกิดการแพร่ระบาดของโรคอย่างรุนแรงในพื้นที่ประกอบด้วย แหล่งมั่วสุม สถานบันเทิง สถานบริการ ยาเสพติด ค้าประเวณี และเรื่องอื่น ๆ ที่ปล่อยให้มีการมั่วสุม ไม่ปฏิบัติตามมาตรการควบคุมโควิด – ๑๙ หากพบข้อมูลเบาะแสการกระทำความผิดให้รายงานผลพร้อมเอกสารหลักฐานที่เกี่ยวข้องให้ศูนย์บริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙อำเภอ/จังหวัดทราบ
	

	
	  3.3  การติดตามการควบคุม ดูแล ความปลอดภัยของอาคาร และป้ายโฆษณาขนาดใหญ่  
        -ขอให้จังหวัดแจ้งให้หน่วยงานที่เกี่ยวข้อง ดำเนินการตรวจสอบการติดตั้งป้ายของห้างร้านต่างๆ กรณีที่มีการติดป้ายรุกล้ำที่สาธารณะหรือติดป้ายถูกต้องแต่มีสภาพชำรุด ให้เจ้าของป้ายดำเนินการแก้ไข ให้ปลอดภัยกรณีป้ายที่มีสภาพเก่าหรือชำรุดไม่ปลอดภัยให้มีคำสั่งแก้ไขหรือรื้อถอนต่อไป หากพบผู้ใดฝ่าฝืนให้ดำเนินคดีตามกฎหมายและมีคำสั่งแก้ไขหรือรื้อถอนต่อไป      
	 

	
	 3.4 การตรวจติดตามการป้องกันและแก้ไขปัญหาสาธารณภัย 
       (1) การดำเนินการป้องกันและแก้ไขปัญหาไฟป่าหมอกควัน และฝุ่นละอองขนาดเล็ก (PM 2.5)  ปี ๒๕๖๔
          ขอให้จังหวัดดำเนินการตามมาตรการภายใต้แผนปฏิบัติการขับเคลื่อนวาระแห่งชาติ       “การแก้ไขปัญหามลพิษด้านฝุ่นละออง”ประกอบด้วย (๑) มาตรการเพิ่มประสิทธิภาพในการบริหารจัดการเชิงพื้นที่ (การแก้ไขปัญหาในระยะเร่งด่วนและในช่วงวิกฤต) (๒) มาตรการป้องกันและลดการเกิดมลพิษที่ต้นทาง (แหล่งกำเนิด) (๓) มาตรการเพิ่มประสิทธิภาพการบริหารจัดการมลพิษ และขอให้จังหวัดบูรณาการการทำงานร่วมกับหน่วยงานที่เกี่ยวข้องในพื้นที่ โดยมีการแบ่งมอบภารกิจหน้าที่ในการบังคับใช้กฎหมายที่เกี่ยวข้องอย่างเคร่งครัด และดำเนินคดีตามกฎหมายกับผู้กระทำผิดอย่างจริงจังและประชาสัมพันธ์สร้างการรับรู้ให้ประชาชนเกิดความตระหนักถึงผลกระทบจากการดำเนินกิจกรรมที่ก่อให้เกิดฝุ่นละอองขนาดเล็ก (PM 2.5) พร้อมทั้งสร้างความเข้าใจถึงสถานการณ์ ข้อมูลด้านสุขภาพ แนวทางปฏิบัติในการดูแลสุขภาพของประชาชน
      (2) การป้องกันและแก้ไขปัญหาภัยแล้ง
           ๑) ขอให้จังหวัดสำรวจตรวจสอบพื้นที่เสี่ยงขาดแคลนน้ำเพื่อการอุปโภคบริโภคครอบคลุมถึงระดับหมู่บ้าน/ชุมชน และกำชับอำเภอให้จัดทำข้อมูลพื้นที่เสี่ยงขาดแคลนน้ำเพื่อการอุปโภคบริโภคครอบคลุมถึงระดับหมู่บ้าน/ชุมชน โดยให้บูรณาการร่วมกับหน่วยงานที่เกี่ยวข้องในพื้นที่ตรวจสอบรายละเอียดข้อเท็จจริงเชิงพื้นที่
           ๒) ขอให้จังหวัดมีการปรับแผนเผชิญเหตุภัยแล้ง รวมทั้งมาตรการให้ความช่วยเหลือของจังหวัดที่สอดคล้องกับสถานการณ์ปัจจุบัน เช่น การใช้กลไกระบบบัญชาการเหตุการณ์ ได้แก่ กลุ่มพยากรณ์โดยจัดตั้งคณะทำงานติดตามสถานการณ์ภายใต้โครงสร้างกองอำนวยการป้องกันและบรรเทาสาธารณภัยจังหวัด, กลุ่มบริหารจัดการน้ำ โดยดำเนินการในรูปแบบคณะกรรมการ/คณะทำงานของจังหวัด มีหน่วยงานด้านการบริหารจัดการน้ำเป็นฝ่ายเลขานุการ, กลุ่มปฏิบัติการแก้ไขปัญหาการขาดแคลนน้ำ ฯลฯ         
	


